OzLabs/hebrew-wiki-articles huggingface dataset:
ג'ן סאקי

ג'ניפר רֵנֶה "ג'ן" סאקי (באנגלית: Jennifer Rene "Jen" Psaki; נולדה ב-1 בדצמבר 1978) היא יועצת פוליטית אמריקאית אשר כיהנה כדוברת הבית הלבן בממשלו של נשיא ארצות הברית ג'ו ביידן החל מינואר 2021 ועד מאי 2022. לפני תפקיד זה היא כיהנה כמנהלת התקשורת בבית הלבן, כדוברת מחלקת המדינה של ארצות הברית, ובמספר תפקידים נוספים העוסקים בתקשורת ובעיתונות בממשלו של הנשיא ברק אובמה.

==ביוגרפיה==
סאקי נולדה בסטמפורד שבקונטיקט, להורים ממוצא יווני ופולני. היא סיימה את לימודיה בתיכון ב-1996, ובהמשך בקולג' "ויליאם ומרי" שבווירג'יניה ב-2000. בעת לימודיה בקולג', הייתה סאקי שחיינית תחרותית למשך שנתיים בנבחרת האתלטית של המקום.

היא החלה את הקריירה שלה ב-2001 כשלקחה חלק בקמפיין הבחירות של שני מועמדים דמוקרטים באיווה לסנאט ולמשרת המושל. לאחר מכן מונתה ב-2004 לסגנית מזכיר התקשורת בקמפיין הבחירות של המועמד הדמוקרטי לנשיאות, הסנאטור ג'ון קרי ממסצ'וסטס. משם המשיכה ושירתה כמנהלת התקשורת בצוות של חבר בית הנבחרים של ארצות הברית ג'וזף קרוולי מניו יורק, וכן כמזכירת עיתונות אזורית עבור ועידת הקמפיין הדמוקרטית לקונגרס.

לאורך הקמפיין לנשיאות ב-2008 של הסנאטור דאז ברק אובמה, שירתה סאקי כמזכירת העיתונות של מסע הבחירות. לאחר שאובמה זכה בבחירות, התלוותה סאקי אל אובמה על מנת לשרת כסגנית מזכיר התקשורת בבית הלבן, ובהמשך קודמה לסגנית מנהל התקשורת בדצמבר 2009. בספטמבר 2011 עזבה תפקיד זה לטובת שירותה כמנהלת בכירה בפירמת יחסי ציבור הממוקמת בוושינגטון די. סי., העוסקת בייעוץ אסטרטגיה גלובלית.

ב-2012 חזרה סאקי לשרת כמזכירת הקמפיין לבחירתו המחודשת של אובמה. לאחר מכן התמנתה לדוברת מחלקת המדינה של ארצות הברית תחת המזכיר ג'ון קרי בפברואר 2013. תחתה שירתה כסגנית הדוברת מארי הארף. מינויה העלה ספקולציות כי תחליף את דובר הבית הלבן ג'יי קרני, אך בסופו של דבר מונה במקומו ג'וש ארנסט. באפריל 2015 עזבה את תפקידה במחלקת המדינה, ומונתה למנהלת התקשורת בבית הלבן.

סאקי נישאה ב-2010 לגרגורי מצ'ר, מנהל פיננסי בוועידת הקמפיין הדמוקרטית לקונגרס.

בנובמבר 2020 הכריז הנשיא הנבחר של ארצות הברית, ג'ו ביידן כי בחר בסאקי להיות דוברת הבית הלבן בממשלו העתידי, כשהסגנית שלה תהיה קארין ז'אן-פייר. היא נכנסה לתפקידה עם השבעתו של ביידן.

ב-13 במאי 2022 קיימה סאקי את התדרוך האחרון שלה מטעם הבית הלבן, ובכך סיימה את התפקידה. באותו חודש נמסר שתצטרף לרשת הטלוויזיה MSNBC. מאז ספטמבר 2022, סאקי משתתפת במגוון תוכניות של MSNBC וכן נטלה חלק בסיקור בחירות אמצע הכהונה (נובמבר 2022). היא עתידה להגיש תוכנית משלה בשירות הזרמת המדיה של MSNBC ולהשתתף בפעילות לקראת בבחירות לנשיאות ארצות הברית שיתקיימו בשנת 2024.

== קישורים חיצוניים ==

* 
== הערות שוליים ==

קטגוריה:אמריקאים ממוצא יווני
קטגוריה:מנהלי התקשורת בבית הלבן
קטגוריה:סגל מחלקת המדינה של ארצות הברית
קטגוריה:דוברים אמריקאים
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:אמריקאיות ממוצא יווני
קטגוריה:דוברי הבית הלבן
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בוגרות מכללת ויליאם ומרי
קטגוריה:בוגרי מכללת ויליאם ומרי
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
קניון וינטגאר

מפלי סום, של נהר הרדובנה, זורמים בקניון וינטגאר
קניון וינטגאר (סלובנית: soteska Vintgar) או קניון בלד (סלובנית: Blejski vintgar) הוא קניון באורך 1.6 ק"מ בצפון מערב סלובניה, בתחום המוניציפלי של גורג'ה ובלד ואשר נמצא כ-4 ק"מ צפון מערבית לבלד. הקניון נחצב על ידי נהר הרדובנה ומהווה את המשכו של עמק הרדובנה. גובהם של צוקי הקניון נע בין 50-100 מטרים עם אורך מדרון של כ-250 מטרים. הנהר יצר תופעות רבות של סחיפה כגון ברכות ומפלים ומסתיים בנפילה של 13 מטרים במפלי סום (מילולית: המפלים הרועשים) הציוריים שהם המפלים הגדולים ביותר בסלובניה. כשהוא הקניון ההררי הראשון בסביבה שנפתח לתיירות, המילה 'וינטגאר' עברה תהליך של הכללה ומתייחסת גם לקניונים מוגנים אחרים כגון קניון איסקה (Iški vintgar), קניון ביסטריצה (Bistriški vintgar) וקניון ריבניצה (Ribniški vintgar).

==היסטוריה==
קטע וידאו של גלריות צומר (Žumer Galleries)
עד 1890, היה קניון בלתי נגיש, פרט לשני מקומות שבהם הייתה גישה לנהר הרדובנה. גשר מעל מפלי סום נבנה כבר ב-1878. שאר הקניון נחקר ב-1891 על ידי ראש עיריית גורג'ה, יעקב צומר ועל ידי בנדיקט לרגטפורר, צלם ידוע באותה תקופה.

ב-1893 התקינו בקניון, במאמץ רב, דקים וגשרים מעץ שעליהם מבקרים יוכלו ללכת ולתצפת בקניון. שבילי ההליכה האלה, בחלקו העיקרי של הקניון, נקראו מאוחר יותר גלריות צומר, ועברו כמה שיפוצים מאז.

סכר הידרואלקטרי נבנה בקניון וגשר קשתי נבנה עבור מסלול רכבת הבוהיני (Bohinj Railway). הגשר נבנה ב-1904 וב-1905 מאבן מסותתת והוא הגשר הרכבת, עשוי אבן, הגדול ביותר בסלובניה אשר נשמר בשלמותו. אורכו 65 מטרים, רוחבו 4.5 מטרים והוא מתנשא לגובה של 33 מטרים.
גשר הרכבת הקשתי, עשוי האבן, מעל נהר הרדובנה
מפלים במעלה קניון וינטגאר

==אטימולוגיה==
מבחינה אטימולוגית, המילה 'וינטגאר' (vintgar) לקוחה מהמילה הגרמנית 'וינדגר' (Windegg(er)) שפירושה 'מקום החשוף לרוח' שניתן לכפרון בתחילת הקניון בכפר פודום (Podhom). ישנו עוד הסבר הטוען שהשם לקוח מהמילה הגרמנית 'וויינגרטן' (Weingarten) שפירושה כרם, וזאת מתייחסת לכרמים בפודום או לקניון עצמו המזכיר בצורתו כוס יין.

==גאולוגיה==
לפני עידן הקרח האחרון, זרם נהר הרדובנה כלפי מזרח. לאחר שנחסם על ידי הקרח של קרחון בוהיני, נוצר אגם שחתך מסלול חדש לכיוון צפון מזרח דרך שכבה רכה של אבן גיר מהתקופה הטריאסית בין פסגות בורסט (Boršt), שגובהה 931 מטרים לבין הום (Hom) שגובהה 844 מטרים בעמק הסבה העליון.

== מקורות ==
* [http://www.dedi.si/dediscina/132-vintgar וינטגאר] - DEDI - אנציקלופדיית הטבע והתרבות של סלובניה.
* [http://www.dlib.si/details/URN:NBN:SI:DOC-9E94CZWK/ יעקב צומר] - ראש עיריית גורג' - עמ' 309-311
* [https://web.archive.org/web/20150614223926/http://www.rad.sik.si/new/wp-content/uploads/2012/08/dok_bozic_dragan2.pdf בנדיקט לרגטפורר] - צלם (1845-1910)
* [http://giskd2s.situla.org/rkd/Opis.asp?Esd=29611 גשר הרכבת הקשתי מעל קניון וינטגאר] - משרד התרבות הסלובני
* Snoj, Marko. 2009. Etimološki slovar slovenskih zemljepisnih imen. Ljubljana: Modrijan and Založba ZRC, עמודים 456–457

==קישורים חיצוניים==

* [http://www.bled.si/en/default.asp?id=466 קניון וינטגאר] באתר המוניציפלי הראשי של בלד
* [http://www.ofek-olami.co.il/rec/445-%D7%A7%D7%A0%D7%99%D7%95%D7%9F-%D7%95%D7%99%D7%A0%D7%98%D7%92%D7%A8-Blejski-Vintgar קניון וינטגאר] - אתר אופק עולמי
* [http://www.gotravel.co.il/travel/index.asp?p=2545 קניון וינטגאר] - אתר GoTravel

קטגוריה:סלובניה: גאולוגיה
קטגוריה:סלובניה: נהרות ונחלים
קטגוריה:קניונים
אזור אקולוגי

מפה של האזורים האקולוגיים של [[יער הגשם של האמזונס. הקווים הצהובים מקיפים את האזורים האקולוגיים על פי הקרן הבינלאומית למען הטבע.]]
מפה של האזורים הביולוגים של אמריקה הצפונית
אזורים אקולוגיים
אזור אקולוגי (מאנגלית: ecoregion) הוא אזור מוגדר גאוגרפית ואקולוגית שהוא קטן מאזור ביולוגי (bioregion), שבתורו קטן מסביבה אקולוגית (ecozone). כל השלושה ביחד גדולים או קטנים ממערכת אקולוגית. אזורים אקולוגיים מכסים שטחים גדולים יחסית של אדמה או מים ומכילים מכלולים של קהיליות ומינים. המגוון הביולוגי של הפלורה, הפאונה והמערכות האקולוגיות המאפיינים אזור אקולוגי מסוים שונים מאלו המאפיינים אזורים אקולוגיים אחרים. בתאוריה אזורים אקולוגיים הם אזורים נרחבים שבהם הסיכוי להיפגש במינים שונים ובקהילות שונות בכל רגע נתון הוא קבוע יחסית, בטווח מקובל של שונות (שטרם הוגדרה).

כל שיטת מיפוי ביוגאוגרפית חייבת להתחשב בשלוש מגבלות. ראשית, שום מסגרת ביוגאוגרפית אחת תהיה אופטימלית ביחס לכל המינים. אזורים אקולוגיים משקפים את הפשרה הטובה ביותר עבור מספר המינים הגדול ביותר. שנית, אין לאזורים אקולוגיים גבולות חדים, בפועל מפרידים בין שני אזורים אקולוגיים אקוטונים ופסיפס של בתי גידול. שלישית, מרבית האזורים האקולוגיים מכילים בתי גידול השונים מהביומה אליה הם משויכים. מתחמים ביוגאוגרפיים יכולים להיווצר בשל מחסומים שונים. חלקם פיזיים (טקטוניקת הלוחות, טופוגרפיה), חלקם אקלימיים (שונות בשל מיקום בין קווי רוחב, תחום מרעה עונתי) וחלקם קשורים להרכב הכימי של מי האוקיינוס (מליחות, רמות החמצן).

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:ביוגאוגרפיה
מחוז אליטא

מחוז אליטא (בליטאית: Alytaus apskritis; בפולנית: Okręg olicki) הוא אחד מעשרת מחוזות ליטא. בירת המחוז היא העיר אליטא.

אליטא הוא המחוז הדרומי של ליטא, הוא משתרע על פני 5,425 קמ"ר (8.3% משטח ליטא) ונמצא בתוך האזור האתנוגרפי דזוקיה.

נכון לשנת 2014 גרו בשטחי המחוז 149,897 בני אדם. ב-1 ביולי 2010 בוטל הממשל המחוזי של מחוז אליטא, והוא נשאר הלכה למעשה כיחידה טריטוריאלית וסטטיסטית בלבד.

בשטחי המחוז נמצאת עיר הקיט דרוסקינינקאי.

==מחוזות משנה==
מחוז אליטא מחולק ל-5 מחוזות משנה:
# המרחב המוניציפלי של העיר אליטא
# אליטא (מחוז משנה)
# דרוסקינינקאי (מחוז משנה)
# לזדיי (מחוז משנה)
# וריאנה (מחוז משנה)

==קישורים חיצוניים==

* 
* [http://regionai.stat.gov.lt/pdf/Aplinka_Alytaus_aps_EN.pdf נתונים סטטיסטיים של מחוז אליטא. פרסום ממשלתי] 

*
חגי טיומקין

חגי טיומקין (נולד ב-19 באפריל 1954) הוא עורך דין וסופר ישראלי. 

==ביוגרפיה==
טיומקין שירת בצה"ל כמש"ק ביטחון שדה. הוא בעל תואר בוגר בכלכלה ובחשבונאות ותואר בוגר נוסף במשפטים, שניהם מאוניברסיטת תל אביב. הוסמך כעורך דין במאי 1998. 

טרם הסמכתו כעורך דין עבד בבנק דיסקונט כקצין אשראי מחוז תל אביב, ואחר כך כיועץ ומנהל מחלקת חברות במסגרת אגף ניירות ערך בבנק. הוא עבד שנים אחדות כמנהל השקעות בקבוצת "כלל" ובחברת ברוקרים פרטית בתחום של עסקאות מטבע ונגזרים, מסחר באופציות ועסקאות forward ו-futures.

התמחה בעריכת דין במשרד עורכי דין גרוס, חודק, גרינברג ושות', ולאחר מכן עבד כארבע שנים במשרד שיבולת, ישראלי, רוברטס, זיסמן ושות', שני משרדים בולטים בתחום המשפט המסחרי בישראל.

בשנת 2002 פתח משרד עורכי דין, הקרוי "חגי טיומקין - חברת עורכי דין". המשרד עוסק במשפט מסחרי, ובכלל זה ליווי השקעה בחברות היי-טק.

במקביל לעבודתו כמנהל השקעות ואחר כך כעורך דין הוא עוסק בכתיבת ספרי מתח. אחדים מאנשי ממר"ם שימשו השראה לדמויות בספרו "תיק כחול-לבן", ואחיו הבכור, איש הכספים אבי טיומקין, שימש השראה לעיצוב דמותו של רני פרידמן בספר "תיק ספקולטיבי". פרסום הספר "תיק כחול-לבן" בהוצאת "ספרית מעריב" התעכב במשך כארבע שנים עד לאישורו, לאחר מחיקות ותיקונים, בידי הצנזורה הצבאית וועדת השרים למתן היתר לפרסומים. הנימוק של צה"ל לבדיקה קפדנית זו הוא שהספר מתבסס על ידע שרכש המחבר בעת שירותו הצבאי.

==ספריו==
* תיק כחול-לבן (ספרית מעריב, 1992)
* תיק ספקולטיבי (הד ארצי, 1997)
* תיק IVF, יחד עם אלדר גלאור (ידיעות ספרים, 2014)

==קישורים חיצוניים==
* האתר של [http://www.tiomkin-law.co.il/ חגי טיומקין - חברת עורכי דין]
* 
* 
* 

==הערות שוליים==

קטגוריה:סופרים ישראלים
קטגוריה:סופרים כותבי עברית
קטגוריה:סופרי מתח ואימה ישראלים
קטגוריה:עורכי דין ישראלים
קטגוריה:עובדי בנק דיסקונט לישראל
קטגוריה:בוגרי אוניברסיטת תל אביב
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1954
קורמורן קיסרי

קורמורן קיסרי (שם מדעי: Leucocarbo atriceps) הוא אחד משני המינים במשפחת הקורמורניים החיים ביבשת אנטארקטיקה, יחד עם קורמורן אנטארקטי. הוא צבוע שחור למעלה ולבן למטה ויש לו ציצה שחורה על ראשו, טבעות עיניים כחולות וכתם צהוב על מקורו. הוא חי בטבע באזור דרום אמריקה הדרומית, איים שונים ליד אנטארקטיקה והיבשת הדרומית עצמה. הוא מעדיף חופים סלעיים שונים.

הקורמורן ממוקם על פי כמה מיונים בסוג Leucocarbo. יש לו כמה תת-מינים שנחשבים לעיתים למינים עצמאיים, כמו קורמורן אנטארקטי:
*Leucocarbo atriceps atriceps - נפוץ בחופי דרום צ'ילה וארגנטינה
*Leucocarbo atriceps albiventer - נפוץ באיי פוקלנד ומגיע עד לדרום צ'ילה וארגנטינה
*Leucocarbo atriceps georgianus - נפוץ באיי ג'ורג'יה הדרומית ואיי סנדוויץ' הדרומיים ובאיי דרום אורקני
*Leucocarbo atriceps nivalis - נפוץ באי הרד
*Leucocarbo atriceps melanogenis - נפוץ באיי קורטז ואיי הנסיך אדוארד
*Leucocarbo atriceps purpurascens - נפוץ באי מקווארי

אורכם של הקורמורנים 70–79 ומשקלם 1.8-3.5 ק"ג, כשהזכרים גדולים מהנקבות.

הקורמורנים חיים בזוגות שמקננים באזורי סלעים ונמצאים ליד להקות קרובות. הם מטילים עד 5 ביצים בקן עשוי מאצות ועשב יחד עם רוק וצואה והאפרוחים בוקעים אחרי 5 שבועות ומטופלים על ידי 2 ההורים. ואולם רבים מהם נטרפים על ידי שחפים, חמסניים וכיאוניסיים.

הם ניזונים מדגים, סרטנים וסילוניות שונים. הם ניזונים בעיקר לאורך החוף ויכולים לצלול עד עומק 5 מ', אולם אוכלוסיות רבות יכולות לצוד רחוק מהחוף.

==קישורים חיצוניים==

== הערות שוליים ==

קטגוריה:טקסונים שתוארו בידי פיליפ פרקר קינג
קטגוריה:קורמורניים
קטגוריה:אנטארקטיקה: עופות
קטגוריה:איי פוקלנד: עופות
קטגוריה:בעלי חיים שתוארו ב-1828
פינקוס גרין

פנחס (פינקוס, פינקי) גרין (נולד ב-1934) הוא מיליארדר יהודי חרדי, מתגורר בישראל. בשנת 2009 הוערך הונו לפי מגזין פורבס, בכ-1.2 מיליארד דולר. הקים ביחד עם מארק ריץ' את חברת המסחר הבינלאומית "Marc Rich & Co AG" (כיום גלנקור), שהיא כיום חברת המסחר בסחורות הגדולה בעולם.

== ביוגרפיה ==
גרין נולד בברוקלין, ניו יורק, בארצות הברית בשנת 1934 למשפחה בת שמונה ילדים להורים מהגרים מאירופה. עד גיל 16 התחנך בבתי ספר יהודיים, אך לא השלים את לימודיו ועזב את התיכון כדי לעזור ולתמוך כלכלית במשפחתו. בעבודה בחברת הסחר בטובין "פיליפ ברד'רס" (כיום ) קונצרן מסחרי בבעלות יהודית בארצות הברית, הכיר את מארק ריץ' שפרש באותה עת מלימודיו בקולג'. שניהם קודמו בתפקידים בחברה עד שתפסו משרות בכירות באירופה ומונו לאחראים על פיתוח אסטרטגיות למסחר בנפט. בשנת 1974, לאחר שדרישות שכר שלהם שחרגו מהנוהל המקובל בחברה, סורבו בידי נשיא החברה לודוויג יסלזון, עזבו גרין וריץ' את החברה וייסדו את החברה הפרטית שלהם שצמחה במהירות.

בשנת 1992 פרש ומכר את חלקו בחברה, לאחר ניתוח לב שעבר.

גרין מקורב לפוליטיקאים בישראל, בעיקר מחוגי הימין, והוא תורם להם סכומים משמעותיים. פינקוס תרם בעבר תרומות משמעותיות לבנימין נתניהו.

הואשם עם שותפו ריץ' על ידי ממשלת ארצות הברית בסחר עם איראן תוך הפרת אמברגו שהוטל עליה, בעקבות זאת נמלטו לשווייץ, ובהמשך קיבלו חנינה מהנשיא קלינטון.

==לקריאה נוספת==
* דניאל אמאן, מלך הנפט: חייו הסודיים של ידיד ישראל (על מארק ריץ'), אור יהודה: כנרת, 2012. לפי מפתח בעמ' 307

== קישורים חיצוניים ==
* [http://www.nrg.co.il/online/archive/ART/298/267.html חשיפה ראשונה של אחד מהאנשים העשירים ביותר והמשפיעים ביותר בישראל], באתר (nrg)
* [http://www.nytimes.com/2001/02/20/us/financier-s-partner-remained-loyal-lieutenant-throughout.html Financier's Partner Remained Loyal Lieutenant Throughout] באתר ניו יורק טיימס
* 
* [http://www.forbes.com/lists/2009/10/billionaires-2009-richest-people_Pincus-Green_CEAL.html פינקוס גרין ברשימת פורבס 2009]

קטגוריה:אנשי עסקים יהודים אמריקאים
קטגוריה:אנשי עסקים חרדים ישראלים
קטגוריה:מיליארדרים יהודים אמריקאים
קטגוריה:מיליארדרים ישראלים
קטגוריה:נדבנים יהודים אמריקאים
קטגוריה:נדבנים ישראלים
קטגוריה:מקבלי חנינה מנשיא ארצות הברית
קטגוריה:ישראלים שנולדו ב-1934
ג'ו גומז

ג'וזף דייב "ג'ו" גומז (באנגלית: Joseph Dave "Joe" Gomez; נולד ב-23 במאי 1997) הוא כדורגלן אנגלי, המשחק בליברפול. גומז בדרך כלל משחק כבלם, אך גם יכול לשחק כמגן ימני ושמאלי.

גומז ייצג את נבחרת אנגליה עד גיל 19 ושיחק בכל דקה של כל משחק, כאשר אנגליה זכתה ב-2014 באליפות אירופה עד גיל 17.

==קריירה==
=== צ'רלטון אתלטיק ===
גומז נולד בלונדון לאם אנגליה ולאב מגמביה.

גומז הצטרף לאקדמיה של צ'רלטון אתלטיק בגיל 10. כבר בגיל 13 הוא ערך הופעת בכורה בקבוצת הנוער שעד גיל 18. גומז חתם בצ'רלטון אתלטיק בשנת 2014. את הופעת הבכורה הבכירה שלו התחילה ב0–4 גביע ליגת ניצחון על קולצ'סטר יונייטד ב-12 באוגוסט 2014, ששיחק 90 דקות המלאה בתפקיד הנכון. שבוע לאחר מכן הוא ערך את הופעת הבכורה שלו בליגה בניצחון 2–3 בבית נגד דרבי קאונטי במסגרת הצ'מפיונשיפ. למרות גילו הצעיר, גומז נעשה שחקן חשוב במערך קבוצתו ובמהלך עונה זו ערך 24 הופעות בליגה כשמתוכן הוא פותח בהרכב ב-18 משחקים.

=== ליברפול ===
ב-20 ביוני 2015, חתם גומז בליברפול לחמש עונות תמורת 3.5 מיליון לירות שטרלינג.<ref></ref>

ב-9 באוגוסט ערך את הופעת הכורה שלו בניצחון 0–1 על סטוק סיטי, גומז בישל את שער הניצחון.

ב-13 באוקטובר 2015, גומז נפצע במהלך משחק עם נבחרת אנגליה הצעירה, הוא קרע את הרצועה הצולבת, פציעה שגרמה לו להיעדר מהמגרשים למשך שנה שלמה.

ב-23 באוגוסט 2017, גומז ערך את הופעת הבכורה האירופית שלו, בניצחון 2–4 על הופנהיים. בעקבות פציעתו של נתניאל קליין, גומז פתח כמעט על דרך קבע בהרכב הראשון במשך העונה ובסך הכל ערך 31 הופעות ליגה בעונה זו.

ביולי 2019 זכה עם הקבוצה בליגת האלופות אך לא שותף במשחק הגמר. בסיום עונת 2019/2020, זכה עם הקבוצה באליפות הפרמייר ליג, תוך שהוא שחקן הרכב כמעט באופן קבוע לאורך העונה.<ref></ref>

== קריירה בינלאומית ==
גומז הופיע בנבחרות אנגליה בכל הגילאים. במאי 2014, הוא היה חלק מהסגל שזכה באליפות אירופה מתחת לגיל 17 של אופ"א במלטה, כששיחק בכל דקה מחמשת המשחקים ונבחר בקבוצה של מצטייני הטורניר של פיפ"א.

ב-25 באוגוסט 2015 הוא זומן לראשונה לנבחרת הצעירה של עד גיל 21 האנגלית. ב-30 באוגוסט 2017 הוא מונה לקפטן הנבחרת.

בנובמבר 2017 הוא זומן לראשונה לסגל נבחרת אנגליה הבוגרת. הוא ערך את הופעת הבכורה שלו נגד גרמניה באצטדיון ומבלי במשחק ידידות, כשנכנס כמחליף במשחק שהסתיים בתיקו 0-0.

== חיים אישיים ==
גומז פגש את ארוסתו, תמרה, בשנת 2014, באוטובוס בדרכו לבית הספר. הם גרים יחד בפורמבי, בפאתי ליברפול. ב-2018 נולד להם בן בשם קריה.

== תארים ==
=== ליברפול ===
*אליפות אנגליה: עונת 2019/2020
* ליגת האלופות: 2018/19
* הסופר קאפ האירופי: 2019
* גביע העולם למועדונים: 2019
* גביע הליגה האנגלי: 2021/2022
* גביע אנגלי: 2021/2022
* מגן הקהילה: 2022

אנגליה U17
* אליפות אירופה מתחת לגיל 17 של אופ"א: 2014

==קישורים חיצוניים==

== הערות שוליים ==

קטגוריה:בלמי כדורגל אנגלים
קטגוריה:כדורגלנים אנגלים
קטגוריה:כדורגלני צ'רלטון את'לטיק
קטגוריה:כדורגלני ליברפול
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים ממוצא גמבי
קטגוריה:אנגלים שנולדו ב-1997
דולפין לווייתני צפוני

דולפין לווייתני צפוני (שם מדעי: Lissodelphis borealis) הוא מין של לווייתן שיניים קטן ודק החי באזור צפון האוקיינוס השקט. הוא שוחה באוקיינוס רחוק מהיבשה ונמצא בקבוצות של עד 2,000 פרטים, לעיתים עם יונקים ימיים אחרים.
== מאפיינים ==
יש לדולפינים מצח ולסתות קטנים, צבעו העליון שחור והתחתון לבן או אפור בהיר, בעיקר בחזה והפנים שחורות עד הלסתות הלבנות. ללווייתנים אלה אין סנפיר גב כמו לשאר הדולפיניים, מה שמזכיר לווייתן מזיפות ונתן להם את שמם.

אורכם 2.3–3.1 מטר ומשקלם 60–100 ק"ג. הם מסתובבים בלהקות שבממוצע מגיעות ל-110–200 פרטים שצוללים עד לעומק 200 מטר וניזונים מדגים שונים כמו דגי Myctophidae ודיונונים.

טורפיו העיקריים הם הקטלן והעמלץ הלבן ובעבר הוא ניצוד הרבה גם על ידי ציידי לווייתנים.

==ראו גם==
*דולפין לווייתני דרומי
*לווייתני שיניים
==קישורים חיצוניים==

== הערות שוליים ==

קטגוריה:טקסונים שתוארו בידי טישן ראמזי פיל
קטגוריה:דולפיניים
קטגוריה:לווייתני האוקיינוס השקט
קטגוריה:בעלי חיים שתוארו ב-1848
מחוז שיאוליאי

מחוז שיאוליאי (בליטאית: Šiaulių apskritis) הוא אחד מעשרת מחוזות ליטא. בירת המחוז היא העיר שיאוליאי.

המחוז ממוקם במרכז-צפון ליטא, הוא משתרע על פני 8,540 קמ"ר המכסים 13.1% משטח ליטא כולה. ב-1 ביולי 2010 בוטל הממשל המחוזי של מחוז שיאוליאי, והוא נשאר הלכה למעשה כיחידה טריטוריאלית וסטטיסטית בלבד.

נכון לשנת 2012 התגוררו בשטחי המחוז למעלה מ-293,000 בני אדם.

==היסטורית המחוז בחלוקה המנהלית==
כינון אזורים מנהליים בליטא החל בתקופת הדוכסות הגדולה של ליטא במאה ה-18. הגדרת אזור שאולאי כיחידה מנהלית נפרדת נקבעה באוקטובר 1795 כאשר העניקה קתרינה השנייה זכויות עיר לשיאוליאי והפכה אותה לבירת המחוז. החלוקה המנהלית הרוסית נותרה ללא שינוי עד תום מלחמת העולם הראשונה.

עם סיום המלחמה, ב-1918, הייתה ליטא למדינה עצמאית. ב-17 בדצמבר 1918 הוכרז על חלוקת ליטא לאזורים/מחוזות בשם "apskritys".

בשנת 1937 השתרע מחוז שאולאי על פני 6,042 קמ"ר והיה למחוז (apskritys) הגדול ביותר בליטא, אוכלוסייתו מנתה אז כ-210,000 איש. בשנת 1940 כבשה ברית המועצות את ליטא וחוללה רפורמה במערכת השלטונית והחלוקה המנהלית, חלוקת המחוזות נותרה זמנית על כנה, עד שנת 1950. אז בוטלו המחוזות ונוצרה חלוקה מנהלית מדרג נמוך יותר, למחוזות משנה (rajonas).

רק בשנת 1994, ארבע שנים לאחר כינון ליטא העצמאית המודרנית, הוחזרה החלוקה המסורתית לעשר מחוזות תוך שימור שמות המחוזות, לעומת זאת חלוקת השטחים בין המחוזות נעשתה לפי שיקולי מנהלה, ולא השתמרה החלוקה המקורית שנהגה לפני מלחמת העולם השנייה, ולכן ישנם יישובים שהיו לפני המלחמה במחוז אחד, ובחלוקה החדשה נמצאים במחוז אחר.

==רשויות מקומיות==
מחוז שאולאי מחולק ל-7 רשויות מקומיות:
# אקמנה (רשות מקומית)
# ינישוק (מחוז משנה)
# קלם (רשות מקומית)
# פאקרואוייס (מחוז משנה)
# רדווילישקיס (מחוז משנה)
# העיר שיאוליאי (רשות מקומית) 
# שיאוליאי (רשות מקומית)

==קישורים חיצוניים==

* 
* [http://regionai.stat.gov.lt/pdf/siauliai%20apskritis_socdemas_11_25.pdf נתונים סטטיסטיים של מחוז שאולאי. פרסום ממשלתי] 

*
מחוז קובנה

מחוז קובנה (בליטאית: Kauno apskritis) הוא אחד מעשרת מחוזות ליטא. בירת המחוז היא העיר קובנה.

המחוז ממוקם במרכז ליטא, הוא משתרע על פני 8,089 קמ"ר המכסים 12.4% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז קובנה, והוא נשאר הלכה למעשה כיחידה טריטוריאלית וסטטיסטית בלבד.

נכון לשנת 2012 התגוררו בשטחי המחוז למעלה מ-596,200 בני אדם, יותר מ-20% מכלל תושבי ליטא.

==מחוזות משנה==
מחוז קובנה מחולק ל-8 מחוזות משנה:
# בירשטונאס (מחוז משנה) (בירשטאן) 
# יאנובה (מחוז משנה)
# קישיאדוריס (מחוז משנה) (קושידאר)
# המרחב המוניציפלי של העיר קובנה
# קובנה (מחוז משנה)
# קדאייני (מחוז משנה) (קיידאן)
# פרינאי (מחוז משנה)
# ראסייני (מחוז משנה) (ראסיין)

==קישורים חיצוניים==

* 
* [http://regionai.stat.gov.lt/pdf/kauno%20apskritis_socdemas_11_25.pdf נתונים סטטיסטיים של מחוז קובנה. פרסום ממשלתי] 

*
ביזון היערות

ביזון היערות (שם מדעי: Bison bison athabascae) הוא תת-מין של הביזון האמריקאי הנפוץ ביערות הצפוניים של ארצות הברית וקנדה וגדול יותר מביזון המישורים. כמו מצב השימור של המין, גם ביזון היערות במצב "קרוב לסיכון".

== מאפיינים ==
ביזון היער יכול להגיע למשקל של 900 ק"ג אצל הזכרים, ו-540 ק"ג אצל הנקבות. והוא בעל החיים היבשתי הגדול ביותר באמריקה הצפונית. הוא שונה מקרובו שבערבה בגודלו, בשערו הכהה ביותר ורעמת הגב החומה שלו, בשיער הדליל באזור הזקן ובקרניו הגדולות.

לביזון היערות יש קרניים מעוקלות שמצביעות כלפי מעלה ושיער על הסנטר הדומה לזקן. ראשם וכתפיהם גדולים בהשוואה לאחוריהם, עם גבנון בולט לפני הרגליים הקדמיות. גיבנת ביזון העץ עולה כמעט ישר מהצוואר ואז משתפלת כלפי מטה אל הירכיים. מבנה העצם של הגיבנת הענקית הקדמית הזו התפתח בביזון היערות כדי לתמוך במבנה שרירים מסיבי המסייע להם לטאטא את ראשם בשלגים צפוניים עמוקים כדי לגשת לעשבים ושקעים בחורף. יש להם מעיל צפוף של שיער רך ועמיד שאינו חלול כמו קריבו של איילים וכבשים, אלא דומה יותר לשיער אדם. צבע השיער נע בין חום כהה לשחור לאורך הרגליים וגוף תחתון, לחום בהיר לאורך הגיבנת.<ref></ref>

אוכלוסיות הביזון נמצאות בעיקר ביערות טייגה באלסקה, יוקון, הטריטוריות הצפון-מערביות, צפון קולומביה הבריטית, צפון אלברטה ובצפון מזרח ססקצ'ואן. שם הם ניזונים מעצים מחטניים שונים ומשורשים ועשבים, שורדים גם בחורפים האכזריים ומתגוננים נגד טורפים חזקים כמו זאבים.

האוכלוסיות מתמעטות עקב אובדן היערות לטובת בנייה ומרעה, ציד והתערבבות עם ביזוני המישורים, מה שמחליש אותם גנטית. בעבר הם ניצודו בהמוניהם אבל היום מוגנים ביותר הן בארצות הברית והן בקנדה.

== גלריה ==
<gallery mode="packed" heights="190">
Waldbison.jpg
Bison im Zoo Wilhelma Stuttgart.jpg
Bison (6980764891).jpg
Waldbison Bison bison athabascae Tierpark Hellabrunn-13.jpg
Amneville Bison 27082010 1.jpg
Wood-Buffalo-NP Waldbison 98-07-02.jpg
Junger Präriebison (Zoo Köln) (1).jpg|נקבת ביזון מניקה עגל
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בקר
קטגוריה:קנדה: יונקים
קטגוריה:בעלי חיים בצפון-מערב ארצות הברית
קטגוריה:בעלי חיים בטייגה
קטגוריה:תת-מיני בעלי חיים
בקבוק מעבדה

בקבוקי [[ארלנמייר]]

בקבוק מעבדה הוא כלי קיבול מעבדתי, אשר עשוי מזכוכית או פלסטיק. גודל הבקבוק נמדד על פי הנפח אותו הוא יכול להכיל. ישנם צורות רבות ונפחים שונים לבקבוקי מעבדה, אך המשותף לכולם זהו גוף רחב וצוואר צר (לעיתים יותר מאחד), שבראשו נמצא פתח הבקבוק. ניתן לאטום את הפתח באמצעות פקק ייעודי, כגון פקק שעם או זכוכית המתאים לפתח. לעיתים ישנה הברגה בצוואר הבקבוק המאפשרת הברגת פקק מתאים, לרוב עשוי מפלסטיק.

הבקבוק משמש למגוון מטרות, ובהן הכנת תמיסות, אחסון, איסוף, מדידת נפחים ועוד. הבקבוק משמש גם לתגובות כימיות ותהליכים נוספים, כגון ערבוב, חימום, קירור, המסה, שיקוע, זיקוק ואנליזה.

== סוגי בקבוקים ==
[[משפך ביכנר יחד עם טבעת ביכנר ובקבוק ביכנר וצינור יניקת אוויר]]
ניתן לסווג את הבקבוקים על פי ייעודם.
* בקבוקים המיועדים לתגובות, הם לרוב בעלי תחתית כדורית, ובעלי צוואר שיכול להתחבר במהירות ובאופן הדוק לכלים אחרים (כגון משפך מפריד). הם עשויים לרוב מזכוכית עבה, דבר המאפשר לבצע תגובות בריק ובלחץ גבוה. ישנם וריאציות נוספות, כגון בקבוקים המכילים מספר צווארים, אשר משמש לתגובות כימיות מורכבות הדורשות ערבוב מבוקר של חומרים כימיים רבים.
* בקבוקים המיועדים לזיקוק, אשר מיועדות להכיל הן את התמיסה המיועדת לזיקוק והן את תוצרי הזיקוק. בקבוקים אלו הם לרוב בעלי צוואר אחד ארוך ודק, ולרוב עשויים מזכוכית דקה המקלה על החימום שנעשה בתהליך הזיקוק.
* בקבוקים המיועדים לאחסון, לרוב בעלי תחתית שטוחה. הם אינם עמידים לשינויים בלחץ ובטמפרטורה, בגלל לחצים הנוצרים מצורת התחתית. לרוב הבקבוקים מסוג זה ישנה התאמה לפקק ייעודי.

<gallery>
קובץ:Conical flask.svg|ארלנמייר או בקבוק חרוטי.
קובץ:Round-bottom flasks.PNG|בקבוק עם גוף כדורי, עם צוואר אחד או יותר, ואפשרות לחיבור פקק זכוכית מותאם.
קובץ:My retort.jpg|אַבִּיק – בקבוק כדורי עם צוואר ארוך הפונה כלפי מטה.
קובץ:Round bottomed flask half full.png|בקבוקן פירנצה – בקבוק עם גוף כדורי, צוואר ארוך ללא אפשרות חיבור פקק זכוכית.
קובץ:Buchner Flask.svg|בקבוק ביכנר – בקבוק עם זרוע צד העשוי מזכוכית עבה. הזרוע מאפשרת חיבור צינור לצד הבקבוק.
קובץ:Volumetric flask.PNG|בקבוק כיול, המיועד להכין נוזלים הדורשים מידה רבה של דיוק. גוף הבקבוק אגסי, צווארו ארוך ובעל קו מילוי היקפי.
קובץ:Vacuum Dewar Flask Red.svg|בקבוק תרמוס (או בקבוק דוור) בעל דופן כפולה, כאשר בין שתי הדפנות יש ריק. 
</gallery>

== הגבלים חוקתיים ==
ניתן להשתמש בבקבוקי מעבדה לצורך ייצור סמים. כדי להגביל את נגישות הבקבוקים, ישנן מדינות בארצות הברית אשר אסרו את השימוש בבקבוקי מעבדה בבתי ספר, אלא אם קיבלו היתר מיוחד לכך. מגבלה זו גם כוללת חומרי גלם אשר משמשים לייצור סמים.
== ראו גם ==
* ארלנמייר
* אביק
* זכוכית בורוסיליקט

==קישורים חיצוניים==

== הערות שוליים ==

קטגוריה:כלי מעבדה
מצרפלס

מֶצֶרפְּלָס היא תאגיד ישראלי העוסק בייצור צינורות ומערכות השקיה. היא מאוגדת כאגודה שיתופית. מפעלי מצרפלס ממוקמים בקיבוץ מצר.
==היסטוריה==
המפעל החל את דרכו כמפעל כריות בשם "כרמץ", שהיה מחלקה של מפעל בבעלות קיבוץ שער הגולן. בהמשך, הוסב המפעל למפעל לייצור צינורות השקיה, כמחלקה של חברת "פלסים" שבבעלות קיבוץ מרחביה. ב-1970 יצא המפעל במצר לדרך עצמאית, והוקמה האגודה השיתופית מצרפלס (הלחם של "מצר" ו"פלס") המנהלת אותו. 

בשנת 1979, הוקם מבנה נוסף למפעל והחברה החלה לפעול לראשונה מחוץ לישראל. לאחר הסכם השלום בין ישראל למצרים השתתף המפעל בפרויקט חקלאי-תעשייתי במצרים, והוקמה בקהיר סוכנות בבעלות מצרית, שהייתה סוכנות בלעדית של מצרפלס. בשנת 1984, רכשה ידע לייצור צינורות ביתיים מחברה צרפתית שפשטה את הרגל. בשנת 1991, זכתה בפרויקט רחה היקף בדרום אמריקה כקבלו משנה של חברה בריטית.

בשנת 1992, הקימה החברה מיזם משותף עם חברת "דוראליין" מארצות הברית בתחום של ייצור צנרת לכבלים. בשנת 2004 רכשה את חלקה של "דוראליין" במיזם. באותן השנים החלה גם שותפות עסקית עם איש העסקים שאול אייזנברג, שהקים פרויקטים חקלאיים ברפובליקות הסובייטיות לשעבר, בעיקר בקזאחסטאן. מצרפלס סיפקה את כל הטפטפות לפרויקטים שלו. בהמשך הקימה מצרפלס חברת בת בארגנטינה, ששיווקה פרויקטים של השקיה לכרמים וליקבים באזור מנדוסה, בו מגדלות חברות מובילות באירופה את ענבי היין שלהן.

בשנת 1994 הייתה מעורבת החברה בפרשת קרטל "אהליך יעקב" במסגרתה יצרה הסדר כובל שגרם לייצוב ועליית מחירים במחירי צנרת פוליאתילן להולכת קווי חשמל. במסגרת הפרשה הורשעה מצרפלס וחויבה בקנס. כמו כן הורשע מנכ"ל החברה דב אביטל וחויב בקנס ובעבודות שירות.<ref></ref>

בשנת 1997 הקימה מצרפלס מפעל בספרד בשותפות שווה עם גורם מקומי בשם אגרו-מצר. באוקטובר 2005 בוצע שינוי בהסכם, מצרפלס מכרה את חלקה במיזם לשותף הספרדי תמורת מזומנים והתחייבות לרכוש ממצרפלס את כל צריכת הטפטפות שלו לטווח ארוך.

בשנת 2006 רכשה קבוצת גאון 25% מהבעלות ב"מצרפלס", תמורת 33.5 מיליון שקלים חדשים. בשנת 2018 רכש חזרה קיבוץ מצר את החלק שהיה בבעלות קבוצת גאון תמורת 45 מיליון ש"ח לפי שווי של 180 מיליון ש"ח לחברה כולה.

בשנת 2018 הקימה מצרפלס מיזם משותף עם חברת סקיפר ההודית, המייצרת צינורות פלסטיק לתעשיית המים, בהשקעה משותפת כוללת של 8 מיליון דולר. המיזם עסוק בייצור מערכות השקיה כטפטפות לשוק ההודי.

==פעילות==
המפעל מייצר מערכות השקיה מסוגים שונים (צינורות וטפטפות), צנרת מים ביתית, צינורות גז וצינורות לתקשורת.
החברה מעסיקה כ-130 עובדים, מהם 55 בני קיבוץ מצר. בבעלות החברה שלוש חברות בנות: "דורה-ליין" העוסקת בייצור ושיווק שפופרות ומוליכי טלקומוניקציה, "מצרפלס השקיה" העוסקת בשיווק מוצרי החברה בארגנטינה ו"מצרפלס אוסטרליה" העוסקת בשיווק מוצרי החברה באוסטרליה. כ-80% מתוצרת החברה מיוצאים למדינות אחרות, בהן אוסטרליה, ארגנטינה, הודו, ספרד, צ'ילה וקניה.

מאז 2011 מאמצת מצרפלס את מועדון הכדורסל הפועל תל אביב, בהסכם ששוויו מוערך במאות אלפי שקלים בשנה.

==קישורים חיצוניים==
* 
* [http://he.metzerplas.com/ אתר מצרפלס]

==הערות שוליים==

קטגוריה:התעשייה הקיבוצית
קטגוריה:תעשייה פלסטית בישראל
מחוז טלז

מחוז טלז (בליטאית: Telšių apskritis) הוא אחד מעשרת מחוזות ליטא. בירת המחוז היא העיר טלז.

== גאוגרפיה ==
המחוז ממוקם בצפון ליטא, הוא משתרע על פני 4,350 קמ"ר המכסים 6.7% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז טלז, והוא נשאר הלכה למעשה כיחידה טריטוריאלית וסטטיסטית בלבד.

נכון לשנת 2012 התגוררו בשטחי המחוז כ-148,800 בני אדם, מעט יותר מ-5% מכלל תושבי ליטא.

==מחוזות משנה==
מחוז טלז מחולק ל-4 מחוזות משנה:
# מז'ייקי (מחוז משנה) (מז'ייק)
# פלונגה (מחוז משנה) (פלונגיאן)
# ריטובה (מחוז משנה) (ריטאבאס)
# טלז (מחוז משנה)

==קישורים חיצוניים==

* 
* [http://regionai.stat.gov.lt/pdf/telsiu%20apskritis_socdemas_11_25.pdf נתונים סטטיסטיים של מחוז טלז. פרסום ממשלתי] 

*
ספריית וסקונסלוס

הכניסה לספריית וסקונסלוס
שלד מעצמות לוויתן צבועות, יצירתו של האמן [[גבריאל אורוסקו]]
ספריית וסקונסלוס
ספריית וסקונסלוס (בספרדית: Biblioteca Vasconcelos) היא ספרייה באזור הצפוני של העיר מקסיקו סיטי. קרויה על שמו של חוסה וסקונסלוס, הסופר, המדינאי והוגה הדעות, שניהל את הספרייה הלאומית של מקסיקו והיה נשיאו של המכון המקסיקני לתרבות היספאנית. הספרייה משתרעת על פני 38,000 מ"ר. עלות בנייתה המתוכננת הייתה 954 מיליון פסוס (כמאה מיליון דולר אמריקאי), אך עלות בנייתה בפועל לאחר התיקונים הייתה גדולה יותר באופן משמעותי, כמאתיים מיליון דולרים.

היא נחנכה במרץ 2006 על ידי נשיא מקסיקו ויסנטה פוקס, מעט לפני תום כהונתו. בזמן חנוכתה הוכרזה כאחד המבנים המתקדמים בעולם מבחינה טכנולוגית במאה ה-21.

הספרייה נסגרה לאחר שנה, בחודש מרץ 2007 בשל ליקויי בנייה חמורים. מבקר המדינה המקסיקני גילה 36 חריגות בנייה והוגשו 13 עתירות משפטיות שונות כנגד המתכננים והמבצעים. בין הליקויים שהתגלו, למשל, היו מיקום שגוי של ריצוף ואבני שיש, וסדקים בקירות, ליקויים שעלות תיקונם חייבה עלות של 15 מיליון פסוס נוספים (כ-1.4 מיליון דולרים).

הספרייה נפתחה לקהל בשנית לאחר התיקונים. היא כוללת בניה ארכיטקטונית ועיצובית מרשימה, ובנוסף מוצבים בה באורח קבע פסלים ויצירות אמנות של גדולי האמנים המקסיקנים. אחת מיצירות האמנות המפורסמות המוצבות בה היא יצירתו של האמן גבריאל אורוסקו, שלד לווייתן אמיתי, שעצמותיו צבועות.

== קישורים חיצוניים ==

* 

* [https://www.youtube.com/watch?v=7YyVUVmc7KE Coolest Library in the World - La Biblioteca Vasconcelos], Hyunwoo Sun, 11 באוקטובר 2012
* [https://www.youtube.com/watch?v=fQY6qPzvPnE ספריית וסקונסלוס - סרטון על יצירות האמנות במקום], 13 בספטמבר 2012

וסקונסלוס
וסקונסלוס
מחוז וילנה

מחוז וילנה (בליטאית: Vilniaus apskritis) הוא אחד מעשרת מחוזות ליטא. בירת המחוז היא העיר וילנה בירת ליטא.

המחוז ממוקם בדרום-מזרח ליטא, הוא משתרע על פני 9,731 קמ"ר המכסים 14.9% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז וילנה, והוא נשאר הלכה למעשה כיחידה טריטוריאלית וסטטיסטית בלבד.

מחוז וילנה הוא המחוז המאוכלס ביותר בין מחוזות ליטא; נכון לשנת 2012 התגוררו בשטחי המחוז כ-806,010 בני אדם, המהווים 27.5% מכלל תושבי ליטא.

==מחוזות משנה==
מחוז וילנה מחולק ל-8 רשויות מקומיות:
# אלקטריינאי (רשות מקומית)
# שלצ'ינינקאי (רשות מקומית)
# שירווינטוס (מחוז משנה) (שירווינט)
# שווינציאן (מחוז משנה)
# טרקאי (מחוז משנה)
# אוקמרגה (מחוז משנה)
# המרחב המוניציפלי של העיר וילנה
# וילנה (מחוז משנה)

==קישורים חיצוניים==
* 

* [http://regionai.stat.gov.lt/pdf/vilniaus%20apskritis_socdemas_11_25.pdf נתונים סטטיסטיים של מחוז וילנה. פרסום ממשלתי] 

*
ג'י-אן

ג'י-ין (ביפנית: 慈円; 17 במאי 1155, קיוטו – 28 באוקטובר 1225 באומי (כיום שיגה)) היה משורר, היסטוריון ונזיר בודהיסטי יפני.

== תולדות חייו ==
ג&#39;י-אן בציור משנת [[1939]]
ג'י-ין היה בנו של פוג'יווארה נו טאדאמיצ'י (藤原 忠通), בן למשפחת פוג'יווארה. הוא הצטרף למנזר בודהיסטי מזרם המהאיאנה כשהיה צעיר ביותר. בתחילה אימץ את השם דוקאיה כשמו הבודהיסטי, ומאוחר יותר שינה אותו לג'י-ין, השם שנשא כל חייו. בסופו של הדבר עלה לדרגת דאייסוג'ו (大 僧 正, Daisōjō; "ארכיבישוף"), כלומר מנהיג הכת הבודהיסטית אליה הצטרף.

הוא החל ללמוד ולכתוב את ההיסטוריה של יפן. מטרתו "להאיר את עיני האנשים המתקשים להבין את תהפוכות החיים". יצירת המופת שלו, שהושלמה בסביבות שנת 1220, עסקה בהיסטוריה של יפן ונשאה את השם "גוקאנשו" (Gukanshō; 愚管抄). ב"גוקאנשו" השקפה פסימית על זמנו של ג'י-ין, שבו הייתה יפן מדינה פיאודלית, וג'י-ין טוען בה כי מדובר בתקופה של ירידה דתית והתפוררות התרבות. נקודת המבט הזו על זמנו מקובלת גם בימינו. ג'י-ין טען כי נחוצים שינויים במבנה הפיאודלי, והגן על טענת השוגון לכוח.

כמשורר, הוא נכלל ברשימת "שלושים ושישה בני האלמוות של השירה" של פוג'יווארה נו קינטו, שלושים ושישה משוררים שפוג'יווארה ראה בהם מופת ליכולת כתיבת השירים היפנית, והיה המשורר השני הטוב-ביותר מבין הנכללים ב"שין קוקין ואקאשו", קובץ שירה קיסרי יפני לשירים מסוג ואקה. פוג'יווארה נו טייקה כלל אותו ב"אוגורה היאקונין איסשו" (Ogura Hyakunin Isshu), גם הוא קובץ שירה, הכולל מאה שירים מסוגת הוואקה.

== לקריאה נוספת ==
<div class="mw-content-ltr">
* Brown, Delmer and Ichiro Ishida, eds. (1979). [ Jien (1221)], Gukanshō; "The Future and the Past: a translation and study of the 'Gukanshō,' an interpretive history of Japan written in 1219" translated from the Japanese and edited by Delmer M. Brown & Ichirō Ishida. Berkeley: University of California Press. 
* Encyclopædia Britannica 2005 Ultimate Reference Suite DVD, article- "Jien"
* Mostow, Joshua S., (1996) Pictures of the Heart: The Hyakunin Isshu in Word and Image, pp. 421–422
</div>

==קישורים חיצוניים==

* 

קטגוריה:משוררים יפנים
קטגוריה:נזירים
קטגוריה:ילידי 1155
קטגוריה:נפטרים ב-1225
סידר רפידס

סִידֶר רַפִּידְס (באנגלית: Cedar Rapids) היא בירת מחוז לין במדינת איווה בארצות הברית. העיר שוכנת על שתי גדותיו של נהר סידר, במרחק של 160 קילומטרים מזרחית לדה מוין, בירת איווה. בעיר מתגוררים 126,326 תושבים (נכון ל-2010), מה שהופך אותה לעיר השנייה בגודל אוכלוסייתה באיווה אחרי דה מוין. במטרופולין של סידר רפידס מתגוררים 257,940 תושבים (נכון ל-2010).

==היסטוריה==
במקום בו נמצאת העיר היום ישבו בעבר שבטי המסקוואקי (Meskwaki) והסאוק (Sauk).

ב-1838 הגיעו מתיישבי הקבע הראשונים לאזור. הם הקימו באותה שנה את ההתיישבות קולומבוס, אם כי ההקמה באופן רשמי הייתה ב-1849. ב-1841 שם ההתיישבות שונה לסידר רפידס. משמעות השם היא "אשדי סידר" והוא מתייחס לאשדים בנהר הסידר הנמצאים באזור ההתיישבות.

ב-2008 היה שיטפון במספר נהרות באיווה, בהם גם נהר סידר שעלה על גדותיו. חלק גדול מהעיר הוצף, כולל האי מייס (Mays Island) בו שכנו מוסדות השלטון העירוניים, אלפי אנשים פונו מבתיהם ומאות בניינים נהרסו.

ברחבי העיר מתגוררים יהודים וישראלים לשעבר וקיים בית חב"ד פעיל.

==כלכלה==
כלכלת העיר מתבססת בעיקר על עיבוד תירס. כמו כן בעיר יש משרדים ראשיים ואזוריים של מספר תאגידים גדולים.

==חינוך==
בעיר נמצאים מספר מוסדות להשכלה גבוהה, בהם אוניברסיטת מאונט מרסי ומכללת קו (Coe).

==תחבורה==
את העיר משרת נמל התעופה איווה המזרחית, המציע טיסות למספר יעדים מרכזיים במערב ובמרכז ארצות הברית.

מספר חברות רכבות מציעות נסיעות רכבת העוברות דרך העיר, כשהגדולה ביניהן היא יוניון פסיפיק.

==קישורים חיצוניים==

* 
* 

==הערות שוליים==

קטגוריה:איווה: ערים
קטגוריה:יישובים שהוקמו ב-1838
מחוז טאורגה

מחוז טאורגה (בליטאית: Tauragės apskritis; בפי יהודי האזור: טאווריג) הוא אחד מעשרת מחוזות ליטא. בירת המחוז היא העיר טאורגה (טאווריג).

המחוז ממוקם במערב ליטא, הוא משתרע על פני 4,411 קמ"ר המכסים 6.7% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז טאורגה, והוא נשאר הלכה למעשה כיחידה טריטוריאלית וסטטיסטית בלבד.

נכון לשנת 2012 התגוררו בשטחי מחוז טאורגה כ-107,200 בני אדם, 3.7% מכלל תושבי ליטא.

==מחוזות משנה==
מחוז טאורגה מחולק ל-4 מחוזות משנה:
# יורבורג (מחוז משנה)
# פאגיגי (מחוז משנה)
# שיללה (מחוז משנה) 
# טאורגה (מחוז משנה) (טבריג)

==קישורים חיצוניים==

* 
* [http://regionai.stat.gov.lt/pdf/taurage%20apskritis_socdemas_11_25.pdf נתונים סטטיסטיים של מחוז טאורגה. פרסום ממשלתי] 

*
מחוז פוניבז'

מחוז פוניבז (בכתיב עברי: מחוז פּוֹנֵבֵז; בליטאית: Panevėžio apskritis) הוא אחד מעשרת מחוזות ליטא. בירת המחוז היא העיר פוניבז'.

המחוז ממוקם בצפון-מזרח ליטא, הוא הרביעי בגודלו בין מחוזות ליטא ומשתרע על פני 7,881 קמ"ר המכסים 12.1% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז פוניבז', והוא נשאר הלכה למעשה כיחידה טריטוריאלית וסטטיסטית בלבד.

נכון לשנת 2012 התגוררו בשטחי מחוז פוניבז' כ-244,300 בני אדם, 8.4% מכלל תושבי ליטא.

==מחוזות משנה==
מחוז פוניבז' מחולק ל-6 מחוזות משנה:
# בירז' (מחוז משנה) (בירז'אי)
# קופישקיס (מחוז משנה) (קופישוק)
# המרחב המוניציפלי של העיר פוניבז'
# פוניבז' (מחוז משנה)
# פסווליס (מחוז משנה) (פסווילה)
# רוקישקיס (מחוז משנה) (רוקישוק)

==קישורים חיצוניים==

* [http://regionai.stat.gov.lt/pdf/panevezio%20apskritis_socdemas_11_25.pdf נתונים סטטיסטיים של מחוז פוניבז'. פרסום ממשלתי] 

*
קטגוריה:ערכים שבהם תבנית אתר רשמי אינה מתאימה להוספה אוטומטית
ורדון (דג)

ורדון (שם מדעי: Sebastes) הוא סוג של דג במשפחת הוורדוניים (Sebastidae), שמשמש כדג מאכל נפוץ. רוב מיני דג הוורדון חיים בצפון האוקיינוס השקט, אם כי שניים מהם חיים בדרום האוקיינוס השקט והאוקיינוס האטלנטי וארבעה חיים בצפון האוקיינוס האטלנטי. האזור שבו ניתן למצוא את מספר המינים הרב ביותר הוא חופי דרום קליפורניה, שבהם ישנם 50 מיני ורדון.

מאובני ורדון נמצאו עד עידן המיוקן, מקליפורניה ועד יפן (אם כי מאובני אוטולית שנמצאו בבלגיה מקורם עוד בעידן האוליגוקן).

דגי הוורדון הם דגים נפוצים בדיג חובבני ומסחרי, ומינים רבים הגיעו למצב של דיג-יתר. בעקבות זאת ישנו פיקוח והגבלת דיג על מיני הוורדון באזורים רבים. בשל תפוצתם הרחבה, לעיתים מחליפים דגי הוורדון במסעדות את דגי הלוטין היקרים.

==אקולוגיה==
את דגי הוורדון ניתן למצוא באזור פני המים ועד 3,000 מטר לעומק הים. לרוב הם חיים בקרקעית הים, לרוב על גבי סלעים, ומכאן שמם באנגלית - rockfish (דג הסלע). חלק ממיני הוורדון הם בעלי תוחלת חיים גבוהה במיוחד, ונמנים עם הדגים בעלי תוחלת החיים הגבוהה בעולם, כשידוע על כמה מהמינים שעברו את גיל 100 השנים, והפרט המבוגר ביותר שעליו ידוע הוא 205 שנה.

==גלריה==
<gallery>
קובץ:Oweston sting fish for sale at Tsukiji Fishmarket, Tokyo-30.jpg|דגי ורדון בשוק הדגים צוקיג'י
קובץ:Gopher rockfish.jpg|
קובץ:Rockfish (Sebastes spp.) 01.jpg|
קובץ:Sebastes mystinus 2.jpg|
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1829
קטגוריה:דגי מאכל
קטגוריה:ורדוניים
קטגוריה:טקסונים שתוארו בידי ז'ורז' קיווייה
דבנפורט

דבנפורט (באנגלית: Davenport) היא בירת מחוז סקוט במדינת איווה בארצות הברית. העיר שוכנת על הגדה המערבית של נהר מיסיסיפי, המשמש כגבול עם מדינת אילינוי במזרח איווה. בעיר מתגוררים 99,685 תושבים (נכון ל-2010), מה שהופך אותה לעיר השלישית בגודל אוכלוסייתה באיווה אחרי הבירה דה מוין והעיר סידר רפידס. במטרופולין של דבנפורט, הידוע בשם מרובע הערים (Quad Cities), מתגוררים 379,690 תושבים (נכון ל-2010).

==היסטוריה==
במקום בו נמצאת העיר היום ישבו בעבר שבטי המסקוואקי (Meskwaki) והסאוק (Sauk). ב-1832 כוחות ארצות הברית הביסו את השבטים האלו במלחמת נץ שחור, הקרויה על שם הצ'יף נץ שחור שהיה מנהיג שבט הסאוק. אחרי הלחימה האמריקאים אילצו את הילידים למכור להם את האדמות באזור.

אנטואן לה-קלר (Antoine LeClaire), שהיה מתורגמן של האמריקאים במהלך המלחמה, קיבל דרך אשתו, שהייתה בת השבט, שטח משל עצמו. הוא הקים את ביתו שם וב-14 במאי 1836 הוא ייסד את דבנפורט, שנקראה על שם חברו הקולונל ג'ורג' דבנפורט. העיירה נרשמה באופן רשמי במסמכים ב-25 בינואר 1839. באותו זמן בערך נוסד מחוז סקוט ולאחר מערכת בחירות צמודה מול העיירה הקרובה רוקינגהאם, דבנפורט זכתה בתואר של בירת המחוז.

ב-1856 חברת הרכבות רוק איילנד בנתה גשר מעל נהר המיסיסיפי בין רוק איילנד באילינוי ודבנפורט ומסילת הרכבת החדשה הגבירה מאוד את המסחר המקומי עם אילינוי. בהמשך דבנפורט קושרה ברכבות לערים אחרות כמו איווה סיטי והיא הפכה למרכז רכבות אזורי.

העיר נפגעה קשות בעקבות השפל הגדול בשנות ה-30 של המאה ה-20, אך היא הצליחה להתאושש במהירות יחסית. ההתאוששות הואצה עוד יותר לאחר סוף מלחמת העולם השנייה.

==כלכלה==
כלכלת העיר מתבססת בעיקר על תעשייה. במטרופולין מרובע הערים נמצאות כמה חברות גדולות שמעסיקות תושבים רבים מהעיר, כשהגדולה מביניהם היא חברת ג'ון דיר לציוד חקלאי שבסיסה במולין מעברו של נהר המיסיסיפי.

==חינוך==
בעיר ובמטרופולין שלה נמצאים מספר מוסדות להשכלה גבוהה, בהם אוניברסיטת סנט אמברוז, אוניברסיטת קפלן ומכללת הכירופרקטיקה פלמר.

==תחבורה==
בעיר עוברים הכבישים הבין-מדינתיים 80, המקשר בין סן פרנסיסקו בקליפורניה ובין טינק בניו ג'רזי, ו-74, המקשר בין דבנפורט ובין מדינת צפון קרוליינה.

==ערים תאומות==
* 
* 

==קישורים חיצוניים==

* 
* 

==הערות שוליים==

קטגוריה:איווה: ערים
קטגוריה:יישובים שהוקמו ב-1836
סעודת הערבית של בוקר

סעודת הערבית של בּוֹקֵר (בצרפתית: Le souper de Beaucaire) היא חוברת בעלת אופי פוליטי שכתב נפוליאון בונפרטה בשנת 1793.

==ארוחת הערב==
חלק מהאירועים המתוארים בחוברת אמתיים, ביולי 1793, נפוליאון שאז היה קצין תותחנים צעיר ביקר בעיירה בּוֹקֵר במטרה למצוא עגלות כדי לסחוב תחמושת מאביניון. הוא הגיע במהלך יריד שהתרחש בעיר, וניגש בערב לבית המרזח העירוני. הוא נפגש שם עם ארבעה סוחרים, אחד מנים, שניים ממרסיי, ואחד ממנפוליה. הם אכלו יחד ארוחת ערב ולאחר מכן שוחחו ושתו שמפניה עד שתיים לפנות בוקר. 

שיחתם נסובה על המהפכה והיעקובינים, פרץ ויכוח בין נפוליאון שהיה יעקוביני מושבע באותה תקופה, לבין הסוחרים ממרסיי שהחזיקו בדעות מתונות יותר ודחו את האידאולוגיה הקיצונית של היעקובינים. זמן קצר לאחר מכן העלה נפוליאון על הכתב את פרטיה העיקריים של השיחה ואת דעותיו האישיות, לחוברת בת 32 העמודים קרא בשם "סעודת הערבית של בוקר". הסיפור הוצג באופן שונה מעט, בצורת דיאלוג בין חייל המנסה לשכך את דעותיהם האנטי מהפכניות של ארבעה סוחרים. בחוברת אין הרבה רעיונות, אולם היא כוללת ניתוח קר והגיוני של המצב הפוליטי והחברתי בצרפת באותה תקופה.

באוגוסט של אותה שנה נפגש נפוליאון במרסיי עם ידיד קורסיקני בשם אנטוני כריסטוף סליצ'טי, הוא נתן לו לקרוא את החוברת והלה התרשם ממנה מאוד ושכנע את נפוליאון להדפיס אותה. גם אוגוסטין רובספייר, אחיו של מקסימיליאן רובספייר, מנהיג היעקובינים, נהנה מאוד מהחוברת, ונתן לאחיו לקרוא אותה, בהשפעתו של אוגוסטין קודם נפוליאון בדרגה.

==קישורים חיצוניים==

==הערות שוליים==

קטגוריה:נפוליאון
מחוז קלייפדה

מחוז קלייפדה (בליטאית: Klaipėdos apskritis; עד מלחמת העולם השנייה: מחוז ממל) הוא אחד מעשרת מחוזות ליטא. בירת המחוז היא העיר קלייפדה.
== גאוגרפיה ==
המחוז ממוקם במערב ליטא, הוא משתרע על פני 5,209 קמ"ר המכסים 8% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז קלייפדה, והוא נשאר הלכה למעשה כיחידה טריטוריאלית וסטטיסטית בלבד.

מחוז קלייפדה הוא השלישי בגודל אוכלוסייתו בין מחוזות ליטא, נכון לשנת 2012 התגוררו בשטחי מחוז קלייפדה כ-333,000 בני אדם, 11.4% מכלל תושבי ליטא.

==מחוזות משנה==
מחוז קלייפדה מחולק ל-7 מחוזות משנה:
# המרחב המוניציפלי של העיר קלייפדה
# קלייפדה (מחוז משנה)
# קרטינגה (מחוז משנה)
# נרינגה (מחוז משנה)
# המרחב המוניציפלי של העיר פלאנגה
# שקוד (מחוז משנה) (סקודאס)
# שילוטה (מחוז משנה) (היידקרוג)

==קישורים חיצוניים==

* 
* [http://regionai.stat.gov.lt/pdf/klaipedos%20apskritis_socdemas_11_25.pdf נתונים סטטיסטיים של מחוז קלייפדה. פרסום ממשלתי] 

*
מחוז אוטנה

מחוז אוטנה (בליטאית: Utenos apskritis; ביידיש ובעברית: מחוז אוטיאן) הוא אחד מעשרת מחוזות ליטא. בירת המחוז היא העיר אוטנה.

המחוז ממוקם במזרח ליטא, הוא משתרע על פני 7,201 קמ"ר המכסים 11% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז אוטנה, והוא נשאר הלכה למעשה כיחידה טריטוריאלית וסטטיסטית בלבד.

מחוז אוטנה הוא התשיעי בגודל אוכלוסייתו בין מחוזות ליטא, נכון לשנת 2012 התגוררו בשטחי מחוז אוטנה כ-147,400 בני אדם, 5% מכלל תושבי ליטא.

==מחוזות משנה==
מחוז אוטנה מחולק ל-6 מחוזות משנה:
# אניקשט (מחוז משנה)
# איגנלינה (מחוז משנה)
# מולייטי (מחוז משנה)
# אוטנה (מחוז משנה) (אוטיאן)
# ויסגינס (מחוז משנה)
# זרסאי (מחוז משנה)

==קישורים חיצוניים==

* 
* [http://regionai.stat.gov.lt/pdf/utenos%20apskritis_socdemas_11_25.pdf נתונים סטטיסטיים של מחוז אוטנה. פרסום ממשלתי] 

*
מחוז מריאמפולה

מחוז מריאמפולה (בליטאית: Marijampolės apskritis) הוא אחד מעשרת מחוזות ליטא. בירת המחוז היא העיר מריאמפולה.

המחוז ממוקם בדרום-מערב ליטא, הוא משתרע על פני 4,463 קמ"ר המכסים 6.8% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז מריאמפולה, והוא נשאר הלכה למעשה כיחידה טריטוריאלית וסטטיסטית בלבד.

מחוז מריאמפולה הוא השישי בגודל אוכלוסייתו בין מחוזות ליטא, נכון לשנת 2012 התגוררו בשטחי מחוז מריאמפולה כ-157,900 בני אדם, 5.4% מכלל תושבי ליטא.

==מחוזות משנה==
מחוז מריאמפולה מחולק ל-5 מחוזות משנה:
# קלווריה (מחוז משנה)
# קזלו רודה (מחוז משנה) (קזלובה-רודה)
# מריאמפולה (מחוז משנה)
# שאקי (מחוז משנה)
# וילקובישק (מחוז משנה)

==קישורים חיצוניים==

* 
* [http://regionai.stat.gov.lt/pdf/marijampoles%20apskritis_socdemas_11_25.pdf נתונים סטטיסטיים של מחוז מריאמפולה. פרסום ממשלתי] 

*
מסיבת פיג'מות

אורחים נחים במסיבת פיג'מות
מסיבת פיג'מות או מסיבת שינה, היא מסיבה שבה האורחים מוזמנים להישאר ללון במהלך הלילה בבית של עורך המסיבה.
מסיבות פיג'מות נערכות על פי רוב עבור ילדות או בנות נוער.

לעיתים מסיבות הפיג'מות נערכות כדי לחגוג ימי הולדת או אירוע מיוחד אחר.

מסיבת פיג'מות נחשבת ל"טקס מעבר" המעיד על עצמאותם ובגרותם של המשתתפים ועל יכולתם לפתח קשרים חברתיים מחוץ למעגל המשפחה הקרובה<ref>Judith Ancer, [http://www.timeslive.co.za/sundaytimes/2012/06/10/sleepovers-need-not-be-a-nightmare---and-help-kids-to-be-autonomous-in-a-safe-environment "Sleepovers need not be a nightmare - and help kids to be autonomous in a safe environment"], The Sunday Times (South Africa), June 10, 2012.</ref><ref>Edward Eveld, [http://articles.chicagotribune.com/2005-08-14/features/0508140378_1_sleepovers-kids-friend "Sleepovers a rite of passage for kids"], Chicago Tribune, August 14, 2005.</ref><ref>Barbara F. Meltz, ["The sleep-over: A rite of passage"], Boston Globe, October 13, 1994.</ref>.

בשנות ה-90 פורסמו מספר מאמרים בהם זוהתה מגמה חדשה, לפיה הורים מאפשרים לבני נוער בגיל ההתבגרות, בנים ובנות כאחד, ללון ביחד. אופציה זו נתפסת כחלופה בטוחה יותר מאשר בילוי משותף מחוץ לבית<ref>Emily Wax, [https://www.washingtonpost.com/archive/local/2000/11/16/coed-all-nighters-put-trust-on-line/72709f12-37c5-42a9-84be-d1012b359c49/ "Coed All-Nighters Put Trust on Line; Not All Parents Are Losing Sleep Over Teen Fad"], The Washington Post, November 16, 2000 , reprinted as [https://news.google.com/newspapers?id=AIEfAAAAIBAJ&sjid=bn8EAAAAIBAJ&pg=5423,896121&dq=sleepover+teen+trend&hl=en "Coed all-nighters cause unrest"], Sarasota Herald-Tribune, November 21, 2000.</ref><ref>Betsy Hart, [https://news.google.com/newspapers?id=5wsfAAAAIBAJ&sjid=FpgEAAAAIBAJ&pg=4927,3016867&dq=sleepover+co-ed&hl=en "Coed sleepovers: Teenagers learn volumes from parents' decision-making"], Scripps Howard News Service in The Daily News (Kentucky), November 24, 2000.</ref><ref>Amy Dickinson, [http://www.time.com/time/magazine/article/0,9171,998922,00.html "Coed Sleepovers"], Time, January 8, 2001.</ref>.

==מקור השם==
מקור השם "מסיבת פיג'מות" הוא מהלבוש הלילי פיג'מה, שהוא בגד שנוהגים ללבוש בזמן השינה וזמן קצר לאחריו ולפניו. לרוב הפיג'מה היא בגד קליל ונוח לשינה. 

==פעילויות ומשחקים==
קרב כריות הוא אחת הפעילויות הנפוצות במסגרת מסיבות פיג'מות, גלויה משנת 1901

מלבד הלינה המשותפת, מסיבות פיג'מות יכולות לכלול משחקים ופעילות הנהוגים בסוגים אחרים של מסיבות המתקיימים בתוך הבית.
אחת הפעילויות המאפיינות מסיבת שינה היא קרב כריות, שהוא משחק שעוסקים בו בעיקר ילדים, שבמהלכו הם "תוקפים" אחד את השני בכריות. משחק זה עשוי להוות דרך לפורקן מיידי של מתח נפשי וכעס. מאחר שכריות עשויות מחומר רך ומשקלן אינו רב, פעילות זו מסתיימת רק לעיתים נדירות בפציעות כלשהן. 

==קישורים חיצוניים==

== הערות שוליים ==

פיג'מות מסיבת
קטגוריה:שינה בילדות
עדי שילון

עדי שילון (נולדה ב-10 בדצמבר 1987) היא מנחת רדיו וטלוויזיה ישראלית.

== ביוגרפיה ==
שילון נולדה בתל אביב-יפו, בתם של מנחה הטלוויזיה דן שילון ושל השחקנית מירי שילון (לבית צביון). לאחר-מכן עברה עמם להתגורר בקיסריה, וסיימה את לימודיה התיכוניים בבית הספר אמית עתידים שבאור עקיבא. דודה הוא מנחה הטלוויזיה יגאל שילון. דודנה הוא במאי הטלוויזיה והקולנוע, ירון שילון (בנו של המנחה יגאל שילון).

שילון החלה את דרכה התקשורתית בתוכנית הרדיו היומית "חי מתל אביב" ב-2010 כמגישה יחד עם עופרי פרישקולניק. עד 2010 הפיקה גם את תוכניות הרדיו "האיש הקטן מהרדיו", "תוכנית הבוקר" ו"לב תל אביב". באותה השנה גם ערכה את תוכנית הרדיו של שלישיית מה קשור, ששודרה לפרקים גם בטלוויזיה בערוץ 24, והחלה להגיש יחד עם שני נחשוני את תוכנית הרדיו "זורמות" ברדיו תל אביב.

בשנים 2010–2014 עבדה בתוכנית הבוקר ברדיו, עם סלוצקי ודומינגז, בתחנה 101.5FM. ב-2010 הפיקה וערכה את התוכנית והחל מ-2012 עבדה כמגישה מחליפה יחד עם שני נחשוני.

ב-2012 השתתפה בתוכנית היומית "15 דקות" ב-HOT בידור ישראלי בהנחיית נדב בורנשטיין, שם סקרה יחד עם חבריה לאולפן את תוכניות הריאליטי. בהמשך השתתפה בפאנל התוכנית "הדיבור" בהנחיית אלירז שדה בערוץ 24.

ב-2014 השתתפה בפאנל המגזין היומי של ערוץ הוט בידור ישראלי, "חדשות הבידור" למשך זמן קצר עד ביטול הפאנל בתוכנית. באותה שנה גם השתתפה בתוכנית הדוקו-ריאליטי של HOT3, "מחוברים פלוס" בעונתה השנייה. בהמשך החלה להגיש את התוכנית "העשירייה" בערוץ 24.

בתחילת 2015 השתתפה בפרויקט של איגוד האינטרנט הישראלי יחד עם ידועני רשת נוספים. החל מ-2015 משתתפת כחלק מהפאנליסטים בתוכנית הבידור של רשת, "מלחמת המינים" לצד מירב פלדמן. באותה השנה גם לוהקה לעונה השנייה של הדוקו-ריאליטי של הוט "היחידה 2", וכן החלה להגיש תוכנית רדיו לילית יחד עם זוהר ישראל בשם "עשר בלילה עם עדי שילון וזוהר ישראל" ברדיו תל אביב.

בשנים 2016–2017 הגישה את התוכנית היומית "מנת הבית", של הזכיינית רשת בערוץ 2.

החל מ-2018 ועד 2019 הנחתה את התוכנית "היכון, הכן, שף!" ברשת 13.

ב-2022 יצא ספרה "על החיים ועל האוכל".

== חיים אישיים ==
ב-2015 החלה שילון מערכת יחסים עם השחקן הערבי-ישראלי, יוּסף (ג'ו) סווייד. במרץ 2018 הם נישאו בטקס אזרחי בחו"ל והם מתגוררים לסירוגין בברלין. באוקטובר 2019 נולדה בתם המשותפת.

== קישורים חיצוניים ==

* 
* 
* 
* 
* 

==הערות שוליים==

קטגוריה:נשות טלוויזיה ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:מנחות טלוויזיה ישראליות
עדי
קטגוריה:משתתפי היחידה (תוכנית טלוויזיה ישראלית)
קטגוריה:משתתפי מחוברים
קטגוריה:ישראליות שהיגרו לגרמניה
קטגוריה:ישראלים שהיגרו לגרמניה
קטגוריה:סגל רשת
קטגוריה:ישראליות שנולדו ב-1987
קטגוריה:ישראלים שנולדו ב-1987